Sankariäidin mitali
**Sankariäiti** (ven. Мать-героиня, *Mat-geroinja*) oli neuvostoliittolainen ja sittemmin venäläinen arvonimi, jota myönnettiin poikkeuksellisen monta lasta synnyttäneille äideille. Kyseessä oli Neuvostoliiton korkein mahdollinen naisille tarkoitettu kunnianosoitus.

Vastaavia titteleitä ja palkintoja jaetaan nykyään myös muissa aiemmin Neuvostoliittoon kuuluneissa ja sosialistisissa valtioissa, kuten Ukrainassa, Kazakstanissa ja Vietnamissa.

Historia
--------

Titteli perustettiin vuonna 1944 Neuvostoliiton korkeimman neuvoston päätöksellä. Saadakseen tittelin neuvostoliittolaisen äidin tuli synnyttää ja kasvattaa vähintään 10 lasta. Titteli myönnettiin vain, jos nuorin lapsista oli 1-vuotias ja lapset eivät olleet kuolleet (poikkeuksena sotilaat ja muut sankaritekoja tehneet). Myös adoptoidut lapset laskettiin äidin lapsiksi. Tittelin lisäksi sankariäidille myönnettiin myös Äidillisen loiston ritarikunnan ja Äityismitalin tunnukset.

Ensimmäiseksi sankariäidiksi nimitettiin 12 lapsen äiti Anna Aleksahina, joka otti palkinnon vastaan Kremlissä 1. marraskuuta 1944. Aleksahinan vastaanottama sankariäidin mitali on nykyään näytillä moskovalaisessa museossa.

Tittelin vastaanottajat saivat lukuisia etuja kuten vapaalipun juniin ja pääsivät etusijalle asuntojonoissa.

Kunniamerkkiä jaettiin aina Neuvostoliiton romahtamiseen saakka, ja yhteensä noin 430 000 naista sai tittelin.

Nyky-Venäjällä
--------------

Marraskuussa 2022 Vladimir Putin palautti tittelin ja nimesi uusiksi sankariäideiksi muun muassa Ramzan Kadyrovin vaimon Medni Kadyrovan. Sankariäiti-tittelin lisäksi äidit saavat kertaluontoisen miljoonan ruplan rahapalkkion. Putinin hallinto on jo pitempään pyrkinyt ohjaamaan venäläisiä naisia hankkimaan enemmän lapsia nojaamalla ns. perinteisiin arvoihin. Tittelin saamisen ehdot ovat samat kuin neuvostoajoilla, eli lapsia täytyy olla vähintään 10 ja nuorimman täytyy olla vähintään 1-vuotias. Sodassa, terroristi-iskuissa ja luonnonkatastrofeissa kuolleet lapset lasketaan mukaan.

Katso myös
----------

* Sankariäiti (Ukraina)
* Altın Alka (Kazakstan)
* Vietnamin sankarillinen äiti
* Äitiysristi (Natsi-Saksa)
* Ranskalaisperheen mitali

Lähteet
-------

1. 1 2 3  8 июля 1944 года было учреждено почетное звание «Мать-героиня» *Министерство образования и молодежной политики Свердловской области*.  2024. Viitattu 11.4.2024. (venäjäksi)
2. ↑  Olena Hankivsky, Anastasiya Salnykova: *Gender, Politics and Society in Ukraine*. University of Toronto Press, 2013-04-02. ISBN 978-1-4426-9339-5. Teoksen verkkoversio (viitattu 11.4.2024). (englanniksi)
3. ↑  С 2010 года награду «Алтын алка» будут получать матери, воспитавшие семерых детей - президент РК *Информационное агентство Zakon.kz*.  5.3.2009.  Arkistoitu 2014.  (venäjäksi)
4. ↑  Legal Order No. 05/2012/UBTVQH13: To amend and supplement a number of articles of the Legal Order stipulating the title of State honor "Vietnamese Heroic Mother" *Online Portal of the Government of the Socialist Republic of Vietnam*.  2024. Viitattu 11.4.2024. (vietnamiksi)
5. ↑  Указ Президиума ВС СССР от 08.07.1944 *Интернет архив законодательства СССР*.  2024. Viitattu 11.4.2024. (venäjäksi)
6. ↑  Russia – Soviet: Order of Mother Heroine, variation 3, reverse numbered 159388 *London Medal Company*.  2024. Viitattu 11.4.2024. (englanniksi)
7. ↑  Мать-героиня: кто получит медаль и 1 миллион рублей? *Мои финансы*.  23.8.2022. Viitattu 11.4.2024. (venäjäksi)
8. ↑  The USSR Mother Heroine - Russian & USSR Medals & Awards *identifymedals.com*.  11.12.2020. Viitattu 11.4.2024. (englanniksi)
9. ↑  Putin palautti neuvostoajan sankariäiti-tittelin – kriteerinä yli kymmenen lasta *MTV Uutiset*.  14.11.2022. Viitattu 11.4.2024.
10. ↑  Putin Revives Soviet ‘Mother Heroine’ Title *The Moscow Times*.  16.8.2022. Viitattu 11.4.2024. (englanniksi)